**Malaysian Airline System Flight 653** (**MH653**) var en innenlandsflyvning operert av Malaysian Airline System (MAS) mellom Penang og Kuala Lumpur i Malaysia. Om kvelden den 4. desember 1977 styrtet Boeing 737-200-flyet som opererte på denne strekningen i Tanjuang Kupang i Johor. Det var den første flyulykken som rammet Malaysia Airlines (som MAS nå er kjent som) og står også igjen som den nest verste ulykken i flyselskapets historie (etter Malaysia Airlines Flight 370). Alle de 93 passasjerene og mannskapet på syv om bord omkom momentant. Flyet ble tydeligvis kapret så snart det hadde nådd marsjhøyde. Omstendighetene rundt selve kapringen og den påfølgende styrten ble aldri avklart.

Flyet
-----

Flyet som forulykket var et Boeing 737-2H6 med registreringsnummeret 9M-MBD. Det hadde blitt levert nytt til Malaysian Airline System med registreringsnummer 9M-AQO i september 1972.

Hendelsesforløp
---------------

Nøyaktig kl. 19:21 lokal tid (UTC+8) lettet flyet fra rullebane 22 på Penang internasjonale lufthavn og satte kurs mot Subang lufthavn (nå kjent som Sultan Abdul Aziz Shah lufthavn) i Kuala Lumpur. Blant passasjerene var Malaysias landbruksminister, Dato' Ali Haji Ahmad; sjef for departementet for offentlig arbeid og samferdsel, Dato' Mahfuz Khalid; og Cubas ambassadør til Japan, Mario Garcia. Flyet krasjet i Tanjung Kupang under ukjente omstendigheter. 

Rundt kl. 19:54, mens flyet var i 4 000 fots høyde over Batu Arang og gradvis var på vei nedover for landing på rullebane 33 på Subang lufthavn, meldte pilotene i fra til flytårnet på Subang at en «uidentifisert mann» var om bord. Tårnet varslet umiddelbart myndighetene, som satte redningstjenesten på flyplassen i full beredskap. Noen få minutter senere kom imidlertid piloten med følgende beskjed: «vi fortsetter nå mot Singapore», men flyet nådde aldri frem dit. All kontakt med flyet opphørte kl. 20:15. 

Kl. 20:36 meldte innbyggerne i landsbyene Kampong Ladang og Tanjung Kupang at de hadde hørt eksplosjoner og sett brennende vrak i en sump. Vraket ble senere identifisert som Boeing 737-flyet. Vrakrestene tydet på at flyet hadde svært høy hastighet da det traff bakken i en nesten vertikal vinkel. Det var ingen overlevende, og ikke et eneste gjenkjennelig lik ble funnet. 


| Nasjonalitet[] | Omkomne |
| --- | --- |
| Malaysias flagg Malaysia | 73 |
| Storbritannias flagg Storbritannia | 5 |
| Vest-Tysklands flagg Vest-Tyskland | 4 |
| Australias flagg Australia | 3 |
| Indias flagg India | 3 |
| Indonesias flagg Indonesia | 3 |
| Cubas flagg Cuba | 2 |
| Afghanistans flagg Afghanistan | 1 |
| Canadas flagg Canada | 1 |
| Japans flagg Japan | 1 |
| Hellas’ flagg Hellas | 1 |
| Singapores flagg Singapore | 1 |
| Thailands flagg Thailand | 1 |
| USAs flagg USA | 1 |
| Totalt | 100 |

Etterspill
----------

Etter ulykken ble det etablert en egen avdeling for luftfartssikkerhet under det malaysiske departementet for sivil luftfart. Flyselskaper begynte i større grad å bruke forbedret teknologi og sikkerhetssystemer for å redusere trusselen fra mulige kaprere til et minimum. 

### Ukjent(e) kaprer(e)

Enkelte spekulerer i at Den japanske røde armé sto bak flykapringen, men det har ikke blitt funnet noe bevis som støtter denne hypotesen. I et forsøk på finne bevis for at en prosjektil eller et våpen ble brukt under kapringen, ble det utført røntgenundersøkelser av alle levningene fra vraket. Det ble aldri funnet noe våpen eller kule. Levningene til passasjerene ble begravd i en massegrav.

Fotnoter
--------

Minnesmerke over MH653 i Tanjung Kupang
1. ↑  Flyet var en Boeing 737-200-modell. Boeing tildeler en unik alfanumerisk kundekode til hvert selskap som kjøper ett av deres fly. Denne koden benyttes som suffiks til modellnummeret på den tiden det enkelte flyet ble bygget. Kundekoden til Malaysian Airline System (og dets etterfølger Malaysia Airlines) er «H6», derav «737-2H6». Kilde: Pither, Tony (1998). *The Boeing 707 720 and C-135*. Air-Britain (Historians) Ltd. ISBN 085130236X.

Referanser
----------

1. 1 2  «A hijacked Malaysian airlines jet with 100 persons aboard exploded and crashed Sunday night». Associated Press. 4. desember 1977.  Bruk av `|besøksdato=` krever at `|url=` også er angitt. (hjelp)
2. ↑  «Malaysia Airlines flight crashes with 50 on board». Agence France Presse. 15. september 1995.  Bruk av `|besøksdato=` krever at `|url=` også er angitt. (hjelp)
3. ↑  «Worst MAS plane crash occurred in 1977». *New Straits Times*. 15. september 1995. s. 4.  Bruk av `|besøksdato=` krever at `|url=` også er angitt. (hjelp)
4. ↑  «Hijacking description, Boeing 737-2H6 9M-MBD». *Aviation Safety Network*. Flight Safety Foundation. Besøkt 9. mars 2014.
5. ↑  «328 killed in nine incidents». *New Straits Times*. 1. september 1996. s. 4.  Bruk av `|besøksdato=` krever at `|url=` også er angitt. (hjelp)
6. ↑  «Memorial tells a sad tale of neglect». *Business Times*. 15. januar 2000.  Bruk av `|besøksdato=` krever at `|url=` også er angitt. (hjelp)
7. ↑  Dennis, William (4. januar 2000). «Asian Rebound Boosts Startups, But Safely Remains A Concert  [sic]». *Aviation Daily*.  Bruk av `|besøksdato=` krever at `|url=` også er angitt. (hjelp)
8. ↑  "Aviation Security Division Arkivert 9. mars 2014 hos Wayback Machine.." () Department of Civil Aviation Malaysia (DCA). Besøkt 29. april 2012.
9. ↑  Ethiopia mourns crash victims. CNN, 25. november 1996 (se siste avsnitt).
10. ↑  «Mass burial planned for unidentified victims». New Straits Times. 18. september 1995. s. 7.  Bruk av `|besøksdato=` krever at `|url=` også er angitt. (hjelp)

Eksterne lenker
---------------

* Beskrivelse av flyulykken på Aviation Safety Network (en)